ANDREA GUZEL

Alexandrova pomsta a kruté odhalenie Lianou

Grafická a technická spolupráca: Michal Ličko, Eva Hrbatá,

Edícia: MEA 2000 o. z.– Mladá Éra Autorov nového tisícročia

Autorské práva vyhradené

ISBN 978-80-89515-39-4

Predslov:

Je hrozné ako dokáže človek skrývať svoje vnútro, svoju násilnícku povahu. V prípade Alexandra, ktorý nevie čo je láska, predstiera lásku voči Eline, má s ňou dieťa, cez ktoré si chce zabezpečiť nárok na dom rodičov Eliny. Napriek všetkým skazenostiam, ktoré spôsobil Alexander Eline, ho stále ľúbi až kým to nepresiahne rámec normálnosti. Konečne urobí rozhodný krok. Keby však dcéra Elina neprehovorila a Alexander by od nich neodišiel, asi by tajomstvo medzi Alexandrom a Lianou zostalo neodhalené. Alexander začína psychicky terorizovať najprv Elininho otca, potom Elinu.

Obáva sa pravdy, ktorá keby vyšla najavo a odhalila by jeho zvrhlícke pohnútky voči dcére, hrozí mu väzenie na dobrých pár rokov.

Začína sa začarovaný kruh, plný nenávisti z Alexandrovej strany. Všade rozpráva o Eline hnusné klamstvá, obviňuje ju, že ona je tá, ktorá mu neumožňuje vidieť dcéru Lianu, je obyčajná špina, ktorá sa mu mstí. Alexander vie hrať skvelé „divadlo“ pred každým, aký je on milujúci, vrúcny otec. Elina nenachádza pochopenie skoro nikde, úradníci sú voči nej zaujatý len preto, že Alexander neustále chodí na úrady, „kydá na Elinu hnoj“, pričom falošne zavádza políciu a úrady. Všetkých, ktorí žijú v tom malom mestečku dokonale ovláda. Alexander je skutočne psychicky narušený človek, vyhrocuje situácie, ktoré sú pre jednoduchého človeka nepochopiteľné. Prejavuje sa jeho násilnícka povaha, jeho skazenosť, manipulácia so všetkými ľuďmi. Dokonale ovláda svoje remeslo.

Neprejaví ani kúsok zľutovania nad svojimi činmi. Elininy rodičia predovšetkým Elinin otec, ktorý je nábožensky založený je najprv stredobodom Alexandra a keď Alexander nepochodí ani pri ňom, pripraví mu peklo, pretože vie, že je chorý na srdce.

Potom začína peklo Eline. Alexander nehľadí na nikoho z jej rodiny, ani na vlastnú dcéru. Liane spôsobí traumatický šok počas jeho výčinov.

Ublíži vlastnej dcére po tretí krát a neprestáva. To ako Elina trpí, nikto nevidí, nepočuje. Alexander sa vyhrozil: vždy to bude slovo proti slovu, nikto mu nič nedokáže. Korupcia, známosti, ohováranie Eliny - to všetko je v rukách Alexandra. Podporným bodom k znemožňovaniu Eliny je aj samotné vyhrážanie sa v daných miestach, aby dosiahol svoje. Elina zápasí so všetkých síl so všetkými, ktorí stoja proti nej. Je na pokraji zúfalstva, dáva sa však dokopy. Má dcéru, má prečo žiť a bojovať za spravodlivosť práv a záujmov maloletej dcéry. Vzchopí sa a po niekoľkých mesiacoch naberá novú silu. Zákony, úrady, súdy pomaly konajú. Medzitým Elina a Liana sú podrobované ťažkým skúškam. Horšie je, že Liana to veľmi zle znáša, bojí sa vlastného otca, berie lieky na upokojenie. Je to len dieťa, tri a pol ročné dieťa, ktoré prechádza obdobím, kedy spoznáva ďalšie negatívne stránky vlastného otca a rozoznáva skutočnosti, ktoré by ako dieťa v takomto veku nemalo ešte poznať. Neľútosť Alexandra pokračuje ďalej. Aj po miernom skrotení sa v napádaní Elininej celej rodiny vrátane dcéry, pokračuje v psychickom a fyzickom násilí vyvíjané voči Eline. Sexuálne zneužívanie je veľmi ťažké objaviť a dokázať, hlavne pri maloletých deťoch.

Elina sa postaví proti všetkému, čo jej podráža nohy, ale dokedy dokáže čeliť toľkému náporu počas tak dlhého obdobia, nevie.

Podarí sa Eline s dcérou Lianou poraziť zlo a dosiahnuť spravodlivosť pri zákonoch, ktoré majú ešte medzere? Dokáže Elina ochrániť Lianu pred Alexandrom a seba pred jeho pomstou?

Po ukončení vzťahu Elinou sa začína príšerný ďalší nový rok, tak ako je príšerná zima v tomto ročnom období. Elina má sťažené všetko operáciou kolena, ktoré stále neposlúcha a ťažko sa jej chodí. Napriek tomu musí byť silná, Liana si zaslúži spravodlivosť. Pozitívne stránky Alexandra ani neexistujú po tom čo dokázal vykonať Liane a Eline počas štvorročného manželstva. Neznášal ju a ani nikoho z jej rodiny . Bol to len motív ako sa dostať k majetku.

Čo spôsobil jej srdcu sa nedá ani opísať. Posledný rok ich spolužitia bol katastrofálny, cez jeho alkoholizmus, odsacovanie a bitie Liany, častovaním nadávok jej a Liane, odchody z domu, agresivita, vyhrážky a urážky. Dokonca aj Elinin psík Nela bude mať konečne pokoj od Alexandra, ktorý ho večne kopal aj keď si myslel, že ho nikto nevidí a častoval nepeknými výrazmi. Pokoj budú mať aj Elininy rodičia, aspoň si to mysleli po jeho odchode. Elina sa dozvedá od rodičov, čo všetko im robil aj napriek ich upozorneniam a všetko zváľal na Elinu, za všetko mohla ona. Rodičia sa neplietli do ich vzťahu a Elina mlčala stále. Až neskôr vedeli, že to nie je úplne v poriadku, ale Elina stále mlčala. Mlčala, lebo sa bála, bola vyhrážaná od Alexandra, bola psychicky aj fyzicky týraná. Stále dúfala, že sa Alexander zmení. Alexander uprednostňoval sebaukájanie pred vlastnou ženou, čo však asi neostalo len pri tom. Vyvrcholením je pravdivé odhalenie vzťahu medzi otcom a dcérou, kedy sa Elina dozvedá z úst Liany čo s ňou Alexander robil.

Príšerná predstava čo sa dialo počas jej neprítomnosti v byte jej rodičov ju premára, nedáva poriadne spávať. Nemá však dôkazy, nemôže ísť a len tak verejne prehlásiť, že Alexander zneužíval pravdepodobne Lianu. Čo má urobiť, kam ísť, veď prvé dve vety Liany, ktoré vyslovila ju tak šokovali, že nemala odvahu ani s tým začať bojovať. Elininy rodičia a Dominik sú veľmi nahnevaný nato, čo sa dozvedajú. Snažia sa podporiť Elinu, pomôcť. Je to ťažké, keď žena počuje nepríjemné vyjadrenia od vlastnej dcéry. Liana akoby z toho všetkého ochorela, no bola rada, že sú s mamičkou opäť v ich domčeku. Neznášala bývanie v podnájme s Alexandrom.

„Chce byť s mamičkou a so starými rodičmi.“ Elina má strach z Alexandra, tak ako aj malá Liana. Nechce byť už s otcom. Doma u jej rodičov Liana vraví mamičke: „Maminka, otec mi kázal, aby som po tebe kričala, aby som ti špatne hovorila.“

Elina ju chápe. S pomocou svojho otca vyhľadá právnika. Právnik však nie je schopný riešiť takéto právne veci z trestného práva, dokáže pomôcť Eline vypracovať návrh na rozvod. Nie sú zatiaľ dôkazy a to je zlé. Elina podáva žiadosť o rozvod. Niekto Eline poradí, aby zašla na referát Sociálnoprávnej ochrany detí a sociálnej kurately. Spíše sa záznam v krátkosti, dostáva sa jej vyrozumenia, že týmto návrhom – úprava práv a povinností voči maloletému dieťaťu- dosiahne, aby Alexander zaplatil výživné do obdobia rozvodu. Alexander sa unúval tiež prísť na toto oddelenie „zahrať divadlo“ so slzami v očiach, že Elina mu nechce dať dcéru, že je Lianin otec a chce ju vidieť, má nato právo. Sociálne pracovníčky by mali vedieť, že keď sa matka vyjadrí, že dieťa je ohrozované na živote a zdraví vlastným otcom, mali by to rešpektovať. Bohužiaľ nie. Alexander sa začína „zabávať“. Vyhráža sa smrťou cez neznáme telefónne číslo pani Adele, ktorá im poskytla prenájom. Požadoval od nej vrátiť peniaze, ktoré vyplatili za prenájom. Aj keď nedobývali tam spolu ako rodina, nemal právo žiadať peniaze naspäť.

Peniaze, ktoré sa vyplatia za prenájom nikto nevracia. To je aj v zmluve nájomníka. Dokonca nechcel vrátiť ani kľúče od toho bytu.

Robil pani Adele samé nepríjemnosti, ktorá bola z toho hotová, jej dve dcéry sa veľmi báli. Alexander zavŕšil konanie pani Adele tým, že jej dal rozbiť okná na jej byte, kde bývala aj so svojimi dcérami, pričom sa jedna z dcér zranila. Pani Adela zhrozená volá Eline, že nemá nepriateľov, že takéto konanie môže robiť iba Alexander. Pýta sa jej, či niečo o tom nevie, Elina však skormútene vraví, že aj jej Alexander robí nepríjemnosti, že ju to mrzí veľmi. Ospravedlňuje sa. Elina dostáva ďalšie výhražné správy, telefonáty.

Sociálne pracovníčky jej dávajú zabrať, aj keď ich upovedomí o správaní sa Alexandra. Elina je neustále nimi obháňaná rôznymi predvolaniami.

Potom ich oboch predvolajú. Stretávajú sa na chodbe, kde si ju Alexander nevšíma, ale napokon „vražedným“ pohľadom si ju premeriava od hlavy po päty. Hádže jej kľúče pre pani Adelu. Vraj si to rozmyslel, vracia ich. Elina na referáte odmieta uviesť skutočnosti, ktoré ju vedú k tomu, aby nedávala dcéru Alexandrovi, odvoláva sa na svojho právnika. Stále nechápu pojem ohrozenie maloletého dieťaťa zo strany otca.

Obom im na referáte poskytnú kontakty na zozname mediátorov a referát poradensko-psychologických služieb pôsobiacich v ich okolí. Alexander sa hneď chopil papierov. Od Eliny závisí využitie týchto služieb, ak sa obaja dohodnú, môžu to využiť. Alexander odišiel von z miestnosti. Čakal Elinu na chodbe. Elina chcela od neho, aby jej podpísal prídavky na dieťa, ktoré budú chodiť jej na účet. Predtým nechcel, ale keďže to spomenula na oddelení kde boli, Alexander podpísal. Keď vyšla von z úradu, Alexander tam už nebol. Ako prechádzala cez cestu, dobehol ju.

Potichu ako to bolo jeho zvykom, vyhrážal sa jej. Ak nesplní jeho podmienky, zájde až tak ďaleko, že zničí celú Elininu rodinu.

Predovšetkým chce majetok, peniaze. O pár dní nato, dostala predvolanie na psychologickú poradňu. Elina sa na ničom nedohodla s Alexandrom, dokázal klamať na úrade. Pracovníčky sa neunúvali preveriť situáciu. Áno, majú dosť roboty...ale nič by sa nestalo, keby sa informovali o dohode medzi matkou a otcom. Elina slušnou formou odôvodnila pozvanie na psychologickú poradňu tým, že to nepovažuje za potrebné. Eline nikto nepomáha, iba Elininy rodičia. Brat Dominik odišiel do zahraničia späť, keďže tam pracuje. Sociálne pracovníčky nedávajú pokoj, vinia Elinu, lebo otecko má právo vidieť svoju dcéru. Zabúdajú aj na zákony, na zákon o rodine. Uprednostňujú záujmy Alexandra. Elina zatiaľ oslovuje niekoľko psychológov, aj na odporúčanie detskej doktorky. Stretáva sa s odozvou, že deti si takéto veci vymýšľajú a treba to nahlásiť na políciu.

Záver: